Akken neẓra akk deg tmetti n leqbayel, argaz ad yezwej iwakken ad yesɛu dderya, ad yesɛu win ara ixedmen fell-as deg temɣer. Ɣef wanect-a, tameṭṭut ilaq ad tarew, ma yella d tiɛiqert ur tettaf ara anwa ara ibedden ɣer tama-s, tifrat-is d berru. Tawacult neɣ iɛeggalen n uxxam ttwalin tameṭṭut ur nesɛi dderya amzun d ulac. Akken qqaren deg lemtel :  Mi yeɣli wezger, ad tuqten ijenwiyen . Seg tama-agi, bdan lɛibad ur nesɛi azal stuqquten awal, heddrenas i Mbarek iwakken ad as-yebru i tmeṭṭut-is: